open-index/open-wikipedia-markdown huggingface dataset:
Suvi Mäkeläinen

**Suvi Susanna Mäkeläinen** (s. 6. toukokuuta 1994 Valkeala) on keskustalainen poliitikko, joka toimi Suomen Keskustanuorten puheenjohtajana 2017–2019.. Mäkeläinen on toiminut Tampereen yliopiston ylioppilaskunnan hallituksessa.

Mä­ke­läi­nen on koulutukseltaan yhteiskuntatieteiden maisteri Tampereen yliopistossa. 

## Poliittinen ura

Mäkeläinen on ollut ehdolla Tampereen kaupunginvaltuustoon vuosina 2017 ja 2021. Mäkeläinen valittiin Tampereen kaupunginvaltuustoon varavaltuutetuksi vuoden 2021 kuntavaaleissa. Hän toimi Tampereen kaupungin sivistys- ja kulttuurilautakunnan jäsenenä. Aiemmin hän on toiminut myös kaupunginhallituksen ja ympäristö- ja rakennusjaoston jäsenenä sekä yhdyskuntalautakunnan varajäsenenä.

Mäkeläinen oli ehdolla eduskuntaan Pirkanmaan vaalipiiristä vuonna 2019 saaden 1&nbsp;283 ääntä.. Lisäksi hän oli ehdolla eurovaaleissa 2019 saaden 1&nbsp;487 ääntä.

Mäkeläinen toiminut vuoden 2024 lopusta Tampereen ammattikorkeakoulun opiskelijakunta Tamkon toiminnanjohtajana. 

## Lähteet
Peter Thiel

**Peter Andreas Thiel** (s. 11. lokakuuta 1967 Frankfurt am Main, Länsi-Saksa) on saksalais-yhdysvaltalainen sijoittaja, yksi PayPalin perustajista, Clarium Capital Managementin perustaja, yksi Palantir Technologiesin perustajista sekä Founders Fundin partneri.

Vuonna 2021 Thiel oli Forbes 400 -listan mukaan 4,1 miljardin dollarin omaisuudellaan Yhdysvaltojen 273. varakkain henkilö. Vuoden 2024 tietojen mukaan Thielin omaisuus on 7,9 miljardin dollarin arvoinen.

## Ura
Thiel on opiskellut Stanfordin yliopistossa filosofiaa ja oikeustiedettä.

Thiel omisti 3,7 prosentin osuuden PayPalista, kun se myytiin eBaylle. Thiel ansaitsi kaupasta 55 miljoonaa Yhdysvaltain dollaria. Tämän jälkeen Thiel perusti Clarium Capital Managementin.

Thiel sijoitti vuonna 2004 puoli miljoonaa dollaria Facebookiin. Thiel on tullut Facebook-sijoituksestaan kuuluisaksi, ja se on osa Facebookista kertovaa *[[The Social Network]]* -elokuvaa, jossa Thieliä esittää Wallace Langham.

Thiel on yksi Palantir Technologiesin perustajista.

## Näkemyksiä

Peter Thielin mielestä epäonnistuminen on yliarvostettua. Thielin mukaan epäonnistumisesta ei opi paljoakaan ja epäonnistumisia ei seuraa lopulta onnistuminen.

Thielin mukaan opintolaina heikentää opiskelijoiden kykyä valita innovatiivinen ura. Hänestä suuri opintolaina aiheuttaa yleensä riskin välttämistä ja turvallisia urapolkuja, kun samaan aikaan yhdysvaltalainen yhteiskunta tarvitsee enemmän innovaatioita. Thielin mukaan koulutus muistuttaa vakuutusta, ja kouluttautumista ajaa enemmän pelko kuin toivo. Thiel Fellowship lahjoittaa 100 000 dollaria yliopisto-opiskelijoille, jotka lopettavat muodollisen koulutuksen ja seuraavat unelmiaan.

Thiel välttää MBA-koulutuksen saaneiden palkkaamista, sillä he ovat hänestä taipuvaisia "lauma-ajatteluun ja -käyttäytymiseen". Sen sijaan yritys voi hänestä välttää lauma-ajattelun palkkaamalla autisteja. Thielin arvion mukaan osalla Piilaakson menestyneistä yrittäjistä on lievä Aspergerin oireyhtymä tai jotain sen suuntaista. Thielin mukaan yhden alan työntekijöiden kanssakäynti synnyttää konformismia, ja tämä sosialisaatio estää ihmisiä innovoimasta. Hänestä yrittäjyydessä tärkeää on nimenomaan omalaatuisuus.

Vuonna 2022 Thiel tuki yhteensä noin 15 miljoonalla dollarilla J. D. Vancea, joka pyrki republikaanien ehdokkaana senaattiin Ohion osavaltiosta.

## Yksityiselämä
Thiel on avoimesti homoseksuaali. Thiel on puoluekannaltaan republikaani ja presidentti Donald Trumpin kannattaja.

## Teokset
*

## Lähteet

## Kirjallisuutta
* 

## Aiheesta muualla
*Founders Fund: Peter Thiel 
*Forbes: Peter Thiel 
*The Telegraph: Peter Thiel: the billionaire tech entrepreneur on a mission to cheat death
Meidän Herramme Jesuksen Christuksen Lapsuuden Kirja

**Meidän Herramme Jesuksen Christuksen Lapsuuden Kirja, niin myös lyhykäinen tieto Neitsestä Mariasta ja hänen Wanhimmistansa Joakimista ja Annasta** eli *Lapsuuden kirja* (*Jesu Barndoms Bok*) on tuntemattoman tekijän kertomuskokoelma, jonka Anders Cederwaller on julkaissut suomeksi vuonna 1835. Kirja perustuu osittain gnostilaisiin evankeliumeihin. Se on suomennettu useaan otteeseen, eikä ole tietoa siitä, minkä suomennoksen Cederwaller julkaisi. Ensimmäiset suomennokset tekivät ns. Pohjanmaan mystikot viimeistään 1800-luvun alussa, mutta niitä ei ole julkaistu painettuina. Sen jälkeen julkaisuyrityksiä oli 1820–1830-luvuilla, mutta tuomiokapituli torjui ne. Muun muassa J. G. Westerin tiedetään tehneen käännöksen, jonka Porvoon tuomiokapituli torjui. Julkaisematta jäi myös Jakob Johan Malmbergin suomennos. 

Vuosina 1835–1944 eri kustantajat julkaisivat teoksesta kaikkiaan 26 painosta niin Suomessa kuin Ruotsissakin sekä Yhdysvalloissa Wisconsinissa.

Petri Lauerma on pohtinut artikkelissaan Cederwallin julkaisun suomentajaa.

## Lähteet

## Aiheesta muualla
*Petri Lauerma, Jeesuksen Lapsuuden Kirjan julkaistut suomennokset – tausta ja muotoasun myöhempi kielellinen editointi, Sananjalka : Turku: Suomen kielen seura. ISSN 0558-4639. 58 (2016), s. 199–216
* Svenska folkböcker s. 169
Arvid Rundberg

**Arvid Gustaf Rundberg**  (2. marraskuuta 1875 Lappeenranta – 7. maaliskuuta 1938 Helsinki) oli suomalainen arkkitehti ja taidemaalari. 

Rundbergin vanhemmat olivat raatimies Karl Oskar Rundberg ja Anna Sofia Ahrenberg. Hän pääsi ylioppilaaksi 1894 Viipurin ruotsalaisesta lyseosta ja valmistui arkkitehdiksi Polyteknillisestä opistosta 1901. Runberg toimi yleisten rakennusten ylihallituksessa ylimääräisenä arkkitehtinä ja hän oli myös taidemaalari.

Rundberg oli naimisissa Anni Lindbladin kanssa.

## Maalauksia
* *Talvimaisema*, öljymaalaus. 1899 
* *Helsingin tuomiokirkko*. 1904 

## Lähteet
Luettelo Maan ulkopuolisista dyyneistä

Tämä on **luettelo** Maan ulkopuolisista dyyneistä. Maan lisäksi dyynejä on muillakin aurinkokunnan kappaleilla. Ne on nimetty **Undae** termillä. Kansainvälinen tähtitieteellinen unioni (IAU) on nimennyt niitä planeetoilla Mars ja Venus sekä Saturnuksen kuulla Titanilla, mistä Cassini-Huygens luotain löysi dyynimaisiä hiekkamuodostelmia. Myös kääpiöplaneetta Plutolla ja komeetta 67P/Tšurjumov–Gerasimenkolla on havaittu dyynejä.

## Marsin dyynit

Lähde: 

## Venuksen dyynit

Aikaisemmin dyyninä pidettiin *Ningal Undae* kohdetta, nimetty Ningalin, sumerilaisen Sin-jumalan puolison mukaan, mutta IAU uudelleennimesi tämän Ningal Lineae nimelle vuonna 2010.

## Titanin dyynit

Lähde: 

## Pluton dyynit

Avaruusluotain New Horizons otti 14. heinäkuuta 2015 valokuvia Pluton Sputnik Planitia alueesta, ja näistä raportoitiin vuonna 2018 dyyneja jäätyneestä typestä muodostuneessa pinnassa. Näitä muodostelmia oli useita ja ne olivat noin 0,4&ndash;1&nbsp;km etäisyydellä toisistaan. Niiden ajatellaan koostuvan hiekan hiukkaskokoa vastaavista, 200-300&nbsp;μm halkaisijaltaan olevista metaanijään hiukkasista, jotka olisivat peräisin läheisiltä Al-Idrisi Montes vuorilta. Näitä muodostelmia ei ole vielä virallisesti nimetty.

## Lähteet
Kuiske (vuoden 2015 sarja)

**Kuiske** () on vuonna 2015 julkaistu saksalais-brittiläis-irlantilainen televisiosarja.

## Tuotanto ja juoni

Sarja on saksalais-brittiläis-irlantilaista yhteistuotantoa. Tuotantoyhtiöt olivat Made 4 Entertainment (m4e), Telegael, Discreet Art Productions, Bastei Media ja Absolutely Cuckoo. Ensimmäinen jakso julkaistiin vuonna 2015.

**Ensimmäisen kauden jaksot**
# Pingwing Penguin
# Clumsy Elephant
# Polar Brrr
# Meerkat Muddle
# Mice View
# Tiger Teeth Trouble
# Orangutangle
# Step On It Seal
# Jumping Joey
# Monkey Mischief
# Strong as a Horse
# Panda Pal
# Calm Down Croc!
# Up With the Birds
# Pig in a Puddle
# Thirsty Giraffe
# Bear Cub Bedtime
# Roar, Lion, Roar!
# Pitch Perfect Panda
# Ostrich Away
# Whale Song Sing-a-long
# The Slow Slow Loris
# Hipp-No!
# Lostrich
# Meerkat Patro
# Oh No Polar Bear!
# Eager Beavers
# Camel Hump
# Flamingo Flamenco
# Paddling Pigs
# Arctic Foxed
# Handsome Horse
# Penguin Playtime
# Mini Mice Mystery
# Sssh Penguin Sssh
# Polar Bear Scare
# Koala Tag
# Sing Elephant Sing
# Meerkat Mystery
# Jump, Horse, Jump
# Bear in the Middle
# Orangutidy
# Gourmet Hippo
# A Penguin Party
# Horse in a Hole
# Pushy Penguins
# Croc Up a Tree
# Meerkat Itch!
# Polar Bears On Ice
# Pretty As A Pig
#  A Penguin Pal Problem
# Orangutan's Bad Hair Day
**Toisen kauden jaksot**

## Suomen äänirooleissa

**Näyttelijät** 

* Alda Aflatuni
* Amos Brotherus
* Ella Pyhältö
* Juhani Rajalin
* Lotta Lindroos
* Markus Bäckman
* Peter Pihlström
* Saana Norra

tuotanto: Dubberman
Al-Uzza Undae

**Al-Uzza Undae** (myös **Fortuna-Meshkenetin** dyyni) on dyyni Venuksessa. Dyynimuodostelma on halkaisijaltaan 150 kilometriä ja se sijaitsee Ishtar Terran ja Meshkenet Tesseran välisessä laaksossa. Se on nimetty arabialaisen aavikon jumalattaren Uzzan mukaan.

Alueen yksittäiset dyynit ovat 0,5–10&nbsp;km pitkiä ja 200–300 metriä leveitä sekä noin puolen kilometrin etäisyydellä toisistaan. Dyynit ovat tyypiltään tuulta vastaan suuntautuvia poikittaisia dyynejä.

## Lähteet
Xeno Müller

**Xeno Müller** (s. 7. elokuuta 1972 Zürich, Sveitsi) on sveitsiläinen soudun olympiavoittaja vuodelta 1996.

Müller saavutti yksikkösoudussa pronssia juniorien MM-kilpailuissa 1990. Seuraavana vuonna hän sijoittui aikuisten maailmanmestaruuskilpailuissa 11:nneksi. Olympialaisissa hän kilpaili ensimmäisen kerran Barcelonassa 1992, jossa hän pääsi B-finaaliin mutta ei osallistunut siihen ja sijoittui siten kokonaistuloksissa 12:nneksi.

Vuoden 1993 MM-kilpailuissa Müller oli yksiköissä kahdeksas. Vuonna 1994 hän saavutti MM-hopeaa 1,77 sekuntia Saksan André Willmsille hävinneenä. Tampereen MM-kilpailuissa 1995 Müller sijoittui kuudenneksi. Atlantan olympialaisissa 1996 Müller oli alkuerissä viisi sekuntia ja välierissäkin yli kaksi sekuntia seuraavaa nopeampi. Loppukilpailussa hän voitti kultaa 2,60 sekunnin erolla Kanadan Derek Porteriin. Sveitsin edellinen olympiavoitto oli vuodelta 1928.

Müller saavutti uransa toisen MM-hopean vuonna 1998 ja kolmannen vuonna 1999. Molemmilla kerroilla hän hävisi Uuden-Seelannin Rob Waddellille. Sydneyn olympialaisissa 2000 Müller sai hopeaa, kun Waddell oli häntä 1,65 sekuntia nopeampi. Vielä vuoden 2001 MM-kilpailuissa Müller sijoittui viidenneksi.

Müller on asunut pitkään Yhdysvalloissa ja pyrki Yhdysvaltain joukkueeseen Ateenan 2004 olympialaisiin mutta luovutti pitäessään Ateenan-matkaa liian vaarallisena terrorismin uhan takia.

## Lähteet
Tonttu Toljanteri muorin töissä

**Tonttu Toljanteri muorin töissä** on Yle TV2:n tuottama suomalainen joulukalenterisarja vuodelta 2007, jota esitettiin 1.–24. joulukuuta 2007. Sarja uusittiin Yle Areenassa joulukuussa 2017. Sarjan päähenkilöä Tonttu Toljanteria näyttelee Kunto Ojansivu.

Yleisradio julkaisi sarjan DVD:llä 19. lokakuuta 2011, ja VLMedia uudestaan 21. lokakuuta 2015. Jaksoja on levyllä 24.

Sikuriinan ensiesiintyminen oli jaksossa "Pikkuaikuinen" (3.12.2007) ja viimeinen esiintyminen oli jaksossa "Lapsuuden iloa ja hämärää" (24.12.2007). Sääntö-Sakarin ensiesiintyminen oli jaksossa "Tonttulan tarkastaja" (4.12.2007) ja viimeinen esiintyminen oli jaksossa "Lapsuuden iloa ja hämärää". Nettitontun ensiesiintyminen oli jaksossa "Nettimuori" (5.12.2007) ja viimeinen esiintyminen oli jaksossa "Toisenlainen tonttu" (22.12.2007).

## Juoni
Tonttu Toljanterin joulukiireet saavat käänteen, kun Joulumuori sairastuu unipöpöön. Toljanteri lupaa hoitaa Muorin työt, että Muori saa levätä rauhassa. Toljanteri saa muun muassa pitää Joulupukille itsenäisyyspäivän puheen, leipoa jos jotakin leivonnaista ja valaa kynttilöitä Muorin sijaisena. Mutta voiko Joulumuori nukkua joulun yli?

## Näyttelijät

## Jaksot

Lähde:

Sarjaa ei ole uusittu toistaiseksi kertaakaan.

## Lähteet
Pekka Holma

**Pekka Iisakki Holma** (18. joulukuuta 1938 Oulu – 26. elokuuta 2015 Oulu) oli suomalainen arkkitehti joka suunnitteli rakennuksia pääasiassa Pohjois- ja Keski-Suomeen.

Holma pääsi ylioppilaaksi 1961 Oulun lyseosta ja valmistui opettajaksi Oulun opettajainvalmistuslaitokselta 1966. Hän toimi matematiikan ja kuvaamataidon opettajana eri kouluissa muun muassa Posiolla ja Lassinkallion koulussa Oulussa. Holma oli kiinnostunut rakennustaiteesta ja niinpä hän opiskeli Oulun yliopiston arkkitehtiosastolla valmistuen sieltä arkkitehdiksi 1974.

Holma oli työssä oululaisissa arkkitehtitoimistoissa ja vuonna 1975 hän meni työhön Suunnittelukeskus Oy:n Oulun aluetoimistoon toimien siellä johtavana arkkitehtinä. Oman toimiston *Arkkitehtitoimisto Holma & Vuolteenaho Oy*:n Holma perusti 1980 yhdessä Markku Vuolteenahon kanssa, Holma suunnitteli monia julkisia rakennuksia Pohjois-Suomeen kuten kouluja, kirjastoja, paloasemia, terveyskeskuksia ja vanhusten palvelurakennuksia. Hän oli mukana myös puolustusvoimien rakennushankkeissa. Holman toimisto liitettiin vuonna 2003 Uki Arkkitehdit Oy:öön jossa Holma oli johtotehtävissä eläkkeelle jäämiseensä saakka.

## Suunnittelutöitä
* Kempeleen terveyskeskus
* Viitasaaren terveyskeskus ja vanhainkotikokonaisuus
* Äänekosken paloasema

## Lähteet
Tonttu Toljanteri: Oikean joulun salaisuus

**Tonttu Toljanteri: Oikean joulun salaisuus** on Yle TV2:n tuottama suomalainen joulukalenterisarja vuodelta 2010, jota esitettiin 1.–24. joulukuuta 2010. Sarjan päähenkilöä Tonttu Toljanteria näyttelee Kunto Ojansivu. 

Sähkömiestontun viimeinen esiintyminen oli jaksossa "Oikea joulu" (24.12.2010). Kalle Konniaisen ensiesiintyminen oli jaksossa "Tunkeilija Tonttulassa" (1.12.2010) ja viimeinen esiintyminen oli jaksossa "Oikea joulu".

Kärppä Konniaisen ensiesiintyminen oli jaksossa "Toinen kuoma Tonttulassa" (2.12.2010) ja viimeinen esiintyminen oli jaksossa "Kärppä käpälämäkeen" (20.12.2010).

Kylli Konniaisen ensiesiintyminen oli jaksossa "Konnanpoika sairastaa" (9.12.2010) ja viimeinen esiintyminen oli jaksossa "Kinkkuvarkaat" (22.12.2010).

VLMedia julkaisi sarjan DVD:llä 8. lokakuuta 2016.

## Juoni

Pukki ja muori odottavat Tonttulaan konsulttia, joka nykyaikaistaa ja muuttaa joulun. Toljanteri kauhistuu ideaa. Eihän joulussa ole mitään uudistettavaa! Vanha joulu on parempi kuin pussillinen uusia.

Tonttulaan ajautuu utelias konniainen Kalle ja Toljanteri nappaa Kallen kiinni luullen napanneensa konsultin. Toljanteri alkaa käännyttää konsulttia vanhan joulun puolelle makeilla jouluherkuilla - Kalle vain irvistelee. Samalla konniaisveli Kärppä saapuu Tonttulaan etsimään Kallea. Kalle pyytää veljeä pelastamaan Toljanterin kynsistä, mutta Kärppä punookin katalan juonen. Kallen on jäätävä Tonttulaan ja tekeydyttävä konsultiksi. Konsulttina hän pystyy muuttamaan joulun, kunnes se on kokonaan pilattu. Koko Tonttula menee sekaisin konniaisten juonien takia. Kumpi voittaa - joulumieli vai konnuus? Uudet ajat vai vanhat konstit? Pystyykö Toljanteri pelastamaan oikean joulun?

## Näyttelijät

## Jaksot

Lähde:

## DVD-julkaisu

Sarjaa ei ole uusittu toistaiseksi kertaakaan.

## Lähteet
Karboplatiini

**Karboplatiini** (C6H12N2O4Pt) on platinan kompleksiyhdiste. Yhdistettä käytetään lääketieteessä useiden syöpätyyppien hoitoon. Karboplatiini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa karboplatiini on valkoista kiteistä ainetta, joka liukenee veteen. Platina on keskusionina ja ligandeina siihen on sitoutunut kaksi ammoniakkimolekyyliä ja syklobutaanidikarboksyylihappo. Yhdisteen vaikutusmekanismi on samankaltainen kuin sisplatiinillakin. Sen platina-ioni sitoutuu syöpäsolujen DNA:han ja aiheuttaa DNA:n juosteiden ristiinlinkittymistä. Tämän seurauksena syöpäsolujen jakaantuminen estyy. Karboplatiinia käytetään muun muassa pään ja niskan syöpien, keuhkosyövän, munasarjasyövän, rintasyövän, kivessyövän ja virtsarakonsyövän hoidossa. Karboplatiini annostellaan ruiskeena suoneen ja sitä voidaan käyttää myös yhdistelmähoitona solunsalpaajien kanssa.

## Haittavaikutukset
Tyypillinen karboplatiinin aiheuttama haittavaikutus on luuydinsuppressio. Tämän seurauksena elimistö tuottaa tavallista vähemmän valkosoluja. Sisplatiiniin verrattuna lääkeaine ei aiheuta yhtä paljon pahoinvointia tai vaurioita munuaisille, kuulolle tai hermostolle.

## Valmistus
Karboplatiinia valmistetaan lähtien kaliumtetrakloroplatinaatista, joka reagoi ensimmäisessä vaiheessa kaliumjodidin ja ammoniakin kanssa cis-diammiinidijodoplatinaksi. Jodoligandit syrjäytetään nitraatto- tai sulfaattoligandeilla hopeanitraatin tai -sulfaatin avulla. Viimeisessä vaiheessa tämä kompleksi reagoi kaliumsyklobutaanidikarboksylaatin kanssa ja tuotteena muodostuu karboplatiinia.

## Lähteet
Långe Erik

**Långe Erik** on majakka, joka sijaitsee Ruotsissa Öölannin saaren pohjoiskärjessä olevalla pienellä Stora Grundet -saarella. Viralliselta nimeltään majakka on **Ölands norra udde**. Se on rakennettu kalkkikivestä vuonna 1845. Långe Erik on Öölannin suosituimpia matkailunähtävyyksiä, jonne pääsee tutustumaan maksusta kesäisin. 


Tiedosto:Ölands_norra_udde_-_KMB_-_16000700025698.jpg|Ilmakuva majakasta
Tiedosto:Långe_Erik_7.jpg|Stora Grundetin laituri
Tiedosto:Långe_Erik_panorama.jpg|Panoraamakuva majakasta


## Lähteet

## Aiheesta muualla
John B. Kelly (vanhempi)

**John Brenden "Jack" Kelly Sr.** (4. lokakuuta 1889 Philadelphia, Yhdysvallat – 20. kesäkuuta 1960 Philadelphia, Yhdysvallat) oli yhdysvaltalainen soudun kolminkertainen olympiavoittaja.

Kelly voitti kultaa Antwerpenin olympialaisissa 1920 yksikössä ja serkkunsa Paul Costellon kanssa kaksikossa. Pariisin olympialaisissa 1924 Kelly ja Costello voittivat toisen kerran kaksikossa kultaa.

John B. Kellyn lapsista John B. Kelly Jr. oli soudun olympiamitalisti sekä Yhdysvaltain olympiakomitean puheenjohtaja ja Grace Kelly oli maailmankuulu näyttelijä sekä Monacon ruhtinatar.

## Lähteet
Långe Jan

**Långe Jan** on majakka, joka sijaitsee Ruotsissa Öölannin saaren eteläkärjessä. Viralliselta nimeltään majakka on **Ölands södra udde**. Se on rakennettu kalkkikivestä vuonna 1785, ja se on Ruotsin korkein majakka.


Tiedosto:Långe_Jan,_Ottenby,_Ölands_södra_udde..jpg|Majakka maalta kuvattuna
Tiedosto:Oland_south_end.jpg|Öölannin eteläkärki
Tiedosto:Ölands_södra_udde_-_KMB_-_16000700026779.jpg|Ilmakuva majakasta


## Lähteet

## Aiheesta muualla
Xylocopa darwini

**Xylocopa darwini** on rautamehiläisiin kuuluva pistiäislaji. Se on kotoperäinen Galápagossaarilla ja saarten ainoa mehiläislaji, jota tavataan siellä luonnollisesti. Se onkin saariston tärkeimpiä pölyttäjähyönteisiä. Se on myös monipuolinen pölyttäjä, sillä se vierailee monilla hyvin erilaisilla saariston kasveilla.

*X. darwini* on kehittynyt jostain Amerikan mantereelta Galápagossaarille levinneestä rautamehiläislajista. Sen alkuperää ei kuitenkaan ole tiedossa, mutta rautamehiläiset ovat tulleet mahdollisesti jonkin ajopuun mukana, sillä suvun lajit pesivät puiden rungoissa ja oksissa. Haplotyyppitutkimuksen perusteella *X. darwini* -lajin esivanhemmat levisivät Galápagossaarille kahdessa aallossa. Ensimmäinen aalto tuli keskisille ja läntisille saarille ja toinen aalto Españolalle ja San Cristobálille.

## Lähteet
*

### Viitteet
Rob Waddell

**Robert Norman "Rob" Waddell** (s. 7. tammikuuta 1975 Te Kuiti, Uusi-Seelanti) on uusiseelantilainen soudun olympiavoittaja,, joka on kilpaillut myös purjehduksessa.

Waddell sijoittui soudun maailmanmestaruuskilpailuissa perämiehellisessä kaksikossa viidenneksi Indianapolisissa 1994 ja perämiehettömässä nelosessa kymmenenneksi Tampereella 1995. Atlantan olympialaisissa 1996 hän voitti yksiköissä B-finaalin eli sijoittui kokonaistuloksissa seitsemänneksi.

MM-kilpailuissa 1997 Waddell sijoittui yksiköissä kahdeksanneksi. Vuosina 1998 ja 1999 hän voitti yksiköissä maailmanmestaruuden. Sydneyn olympialaisissa 2000 hän voitti kultaa 1,65 sekunnin erolla olympiavoittoa puolustaneeseen Sveitsin Xeno Mülleriin. Se oli Uuden-Seelannin ainoa kultamitali Sydneyn kisoissa.

Olympiavoittonsa jälkeen Waddell keskittyi purjehdukseen ja osallistui vuoden 2003 America’s Cupiin Team New Zealandin venekunnassa, joka hävisi kilpailun sveitsiläishaastaja Alinghille. Waddell oli mukana myös vuoden 2007 America's Cupissa, jossa Team New Zealand hävisi haastajana jälleen Alinghille.

Waddell palasi soutuun ja pyrki vuonna 2008 Uuden-Seelannin olympiaedustajaksi yksikköön mutta hävisi karsinnoissa maailmanmestari Mahé Drysdalelle. Waddell pääsi Pekingin olympialaisiin kaksikossa, jossa hän souti Nathan Cohenin parina. He sijoittuivat neljänneksi.

Waddell osallistui kolmannen kerran purjehduksen America's Cupiin vuonna 2013, jolloin Uuden-Seelannin joukkue hävisi yhdysvaltalaiselle Oracle Team USA:lle.

Rob Waddell avioitui vuonna 1998 myös soutajana olympialaisissa kilpailleen Sonia Waddellin (o.s. Scown) kanssa.

## Lähteet
Richard Wolff

**Richard Wolff** (s. 1. huhtikuuta 1942) on yhdysvaltalainen marxilainen taloustieteilijä, kirjailija ja emeritusprofessori University of Massachusettsissa, Amherstissa.

## Näkemyksiä
Wolffin mukaan yhdysvaltalaiset ovat lähestymässä ymmärrystä, että Yhdysvalloissa on talousjärjestelmä, joka ei tule toimimaan heidän kohdallaan eikä heidän lapsiensa kohdalla. Wolffin mukaan valtavirran taloustiede ei huomioi taloudellisen epävakauden sosiaalisia kustannuksia.

## Teokset
**Capitalism's Crisis Deepens: Essays on the Global Economic Meltdown*
**Capitalism Hits the Fan: The Global Economic Meltdown and What to Do About It*
**New Departures in Marxian Theory*
**Contending Economic Theories: Neoclassical, Keynesian, and Marxian* (The MIT Press)
**Democracy at Work: A Cure for Capitalism*

## Lähteet

## Aiheesta muualla
*Wolffin kotisivut https://www.rdwolff.com/
*Wolffin Twitter-tili https://twitter.com/profwolff
Kristian Heinilä

**Tom Kristian Kalervo Heinilä** (s. 24. helmikuuta 1976 Helsinki) on suomalainen, olympialaisissakin kilpaillut purjehtija.

Heinilä sijoittui olympialaisten 470-luokassa 16:nneksi Sydneyssä 2000 Petri Leskisen kanssa. He voittivat maailmanmestaruuden Kansainvälisen 470-luokkaliiton MM-kilpailuissa Tel Avivissa 1997 ja Kansainvälisen Purjehtijaliiton MM-kilpailuissa Dubaissa 1998 sekä sijoittuivat 470-luokkaliiton MM-kilpailuissa neljänneksi Mallorcalla 1998. Euroopan-mestaruuskilpailuissa he saavuttivat pronssia vuonna 1997 sekä sijoittuivat neljänneksi vuonna 1999.

Heinilä edusti seuratasolla Brändö Seglarea. Hän voitti Leskisen kanssa 470-luokan Suomen-mestaruuden vuosina 1998 ja 1999. Heidät valittiin yhdessä vuoden 1997 parhaaksi suomalaispurjehtijaksi.

## Lähteet

* 

### Viitteet
Martin Savolin

**Martin Elias Savolin** (15. maaliskuuta 1884 Kaarina  – 18. toukokuuta 1964 Helsinki) oli lääkintäeversti, joka sai professorin arvonimen.

Martin Savolinin vanhemmat olivat teologian tohtori, kirkkoherra Emil Joachim Savolin ja Johanna Albertina Bergh ja puoliso vuodesta 1918 Aina Toini Laurell. Savolin tuli ylioppilaaksi 1908 ja valmistui lääketieteen lisensiaatiksi 1913. Lääketieteen ja kirurgian tohtoriksi hän väitteli 1917 aiheesta *Undersökningar över lipemien*. Helsingin yliopiston sisätautiopin dosentti hän oli  1923–1951. Savolin ylennettiin lääkintäkapteeniksi 1928, -majuriksi 1930, -everstiluutnantiksi 1932 ja -everstiksi 1942. Hän toimi Helsingin yleisen sairaalan avustavana lääkärinä  1914–1917 ja apulaisopettajana 1917–1927, samoin kuin Kammion sairaalan lääkärinä 1917–1918, Kivelän sairaalan lääkärinä 1918, Humaliston keuhkotautisairaalan ylilääkärinä 1919–1921, Tuberkuloosin vastustamisyhdistyksen sihteerinä 1921–1924 ja Naantalin kylpylaitoksen lääkärinä 1924–1927. Suomen valkoisen kaartin pataljoonan lääkäri ja v.s. rykmentin lääkäri Savolin oli 1928–1929, sotilasapteekkilaitoksen ja saniteettivaraston päällikkö 1929–1930, puolustusministeriön lääkintätoimiston päällikkö 1930–1936, Helsingin sotilassairaalan sisätautiosaston lääkäri 1936–1944 ja päällikkölääkäri 1941–1944. Professorin arvonimen hän sai 1951. Suomen sisällissodassa Savolin toimi etappipataljoonan lääkärinä.

## Lähteet
Kjetil Borch

**Kjetil Borch** (s. 14. helmikuuta 1990 Tønsberg, Norja) on norjalainen soudun olympiamitalisti ja kaksinkertainen maailmanmestari.

Borch sijoittui maailmanmestaruuskilpailuissa vuonna 2010 pariairokaksikossa Nils Jakob Hoffin kanssa neljänneksi. Seuraavana vuonna he sijoittuivat MM-kilpailuissa kahdeksanneksi ja Lontoon olympialaisissa 2012 seitsemänneksi. EM-kilpailuissa he saavuttivat pronssia vuosina 2012 ja 2013. Chungjun MM-kilpailuissa 2013 he voittivat maailmanmestaruuden.

Vuonna 2014 Borch ja Hoff sijoittuivat EM-kilpailuissa neljänneksi ja MM-kilpailuissa kymmenenneksi. Vuosi 2015 toi EM-kilpailuissa neljännen ja MM-kilpailuissa 12. sijan. Vuodeksi 2016 Borchin pariksi vaihtui Olaf Tufte ja tuloksena oli EM-kilpailujen viides sija sekä olympiapronssi Rio de Janeirossa.

Vuonna 2017 Borch ja Tufte sijoittuivat MM-kilpailuissa pariairokaksikossa viidenneksi. Vuodeksi 2018 Borch vaihtoi yksikköön ja voitti Euroopan-mestaruuden Glasgow’ssa sekä maailmanmestaruuden Plovdivissa. Seuraavana vuonna hän sijoittui yksikössä yhdeksänneksi Luzernin EM-kilpailuissa ja saavutti pronssia Ottensheimin MM-kilpailuissa. Hän saavutti EM-kilpailujen yksikössä pronssia Poznańissa 2020 ja sijoittui kuudenneksi 2021.

Vuodelle 2021 siirretyissä Tokion olympialaisissa Borch sai yksikössä olympiahopeaa.

## Lähteet
Vapaa Inkeri

**Vapaa Inkeri** () on Inkerissä toimiva separatistinen ryhmittymä, joka yrittää perustaa Pietarin ja Leningradin alueelle autonomisen Inkerin tasavallan, joka voisi tarvittaessa itsenäistyä. 

Vuonna 2017 Pietarissa pidätettiin kolme Vapaa Inkeri -järjestöön kuulunutta miestä. Miehet olivat matkalla kohti Smolnan hallintopalatsia ja heillä oli hallussaan revolveri, käsikranaatti ja polttopulloja. 

Inkerin liiton puheenjohtaja Wladimir Kokon mukaan Vapaa Inkeri -järjestöllä ei ole yhteyttä suomalaistaustaisiin inkeriläisiin. 

Pääsy Vapaa Inkeri -järjestön kotisivuille on estetty Venäjällä.

## Lähteet
*https://yle.fi/uutiset/3-9919693
*https://www.is.fi/ulkomaat/art-2000000909233.html
Lauri Honkanen

**Lauri Pellervo ”Lasse” Honkanen** (4. huhtikuuta 1935 Pertunmaa – 8. joulukuuta 2019 Kotka) oli suomalainen kirjailija. Hän työskenteli autonkuljettajana ja satamanosturin käyttäjänä sekä toimi Työväen Sivistysliiton piirisihteerinä. Honkanen kävi kansakoulun ja erilaisia kursseja sekä suoritti aikuiskasvatuksen approbaturin.

Honkanen julkaisi runokokoelman ja romaanin sekä useita järjestö- ja paikallishistoriikkeja.

Honkanen kilpaili nuoruudessaan kestävyysjuoksussa. Hän saavutti SM-hopeaa estejuoksussa Kalevan kisoissa 1963. Vuoden 1963 aikana Honkaselle tuli kaksi maaotteluedustusta 3&nbsp;000 metrin esteissä. Vuonna 1963 hän osallistui GANEFO-kisoihin Indonesiassa.

## Teoksia
* *Harmaa hiljaisuus: Runokokoelma.* L. Honkanen, Kotka 1987
* *Työväen sivistysliiton Kymen piirijärjestö ry: Toimintaa 20 vuotta 1971–1991*. Käsikirjoitus Lauri Honkanen. TSL:n Kymen piirijärjestö, Kotka 1991
* *Hirvi juoksee metsässä: Romaani.* L. Honkanen, Kotka 1994
* *Pertun-pojat ry: Toimintaa 30 vuotta*. Pertun-pojat, Pertunmaa 1994
* *Työväen sivistysliiton Kotkan seudun opintojärjestö ry., paikkakunnan kulttuuriviisari 1944–1994*. TSL:n Kotkan seudun opintojärjestö, Kotka 1994
* *Lihavanpään kylähistoria: ...näiltä nurkilta*. Lihavanpään talouskylä, Pertunmaa 1996
* *Kansanrunoilija [[Adam Honkanen]]: Mansikkamäki-Nipuli paikalliskulttuuria*. Mansikkamäki-Nipulin kylätoimikunta, Pertunmaa 1998
* *Lauri: Paimenpoika aatteen tiellä. Muisteluksia, puheita, runoja, lehtikirjoituksia, tervehdyksiä yhteisen tien kulkijoille, ystäville*. L. Honkanen, Kotka 1998
* *Kotkan rykmentti vuoden 1918 tapahtumissa: Kuinka kansalaissotaan jouduttiin*. Kotkan sos.dem. työväenyhdistys – Kotkan sos.dem. kunnallisjärjestö, Kotka 2001
* *Autokuljetusten ykkönen: Kotkan autoalan työntekijät 1935–2005*. Kotkan autoalan työntekijät, Kotka 2005
* *Pertunmaan kaksi taloa: Honkaniemi, Honkaset, Ahvenniemi, Ahvenaiset*. Lauri Honkanen, Kotka 2012
* *Rupulinmutkan tarina*. Lauri Honkanen, Kotka 2013
* *Kylän kulmilta: Tapahtumia historian kulussa*. Lauri Honkanen, Kotka 2016

## Toimitteita
* *Kymen ja Vuoksen laulu: Työväen sivistysliiton Kymen piirijärjestön kirjoituskilpailun satoa vuodelta 1983*. Työväen sivistysliitto. Kymen piirijärjestö, Kotka 1984

## Lähteet
Marraskuu on musta hauta

**Marraskuu on musta hauta** on Reijo Mäen vuonna 1988 ilmestynyt kolmas Vares-dekkari. Sen julkaisi alun perin Gummerus.

## Juoni
Kirjassa yksityisetsivä Vares saa tehtäväkseen seurata Tallinnassa työmatkoilla käyvää liikemiestä, jonka vaimo epäilee tämän olevan uskoton. Vareksen komennuksesta suuri osa kuluu kuitenkin haahuilun, naisseikkailujen ja alkoholinkäytön merkeissä. 

## Yhteys historiallisiin tapahtumiin

Vares asuu Viru-hotellissa, jossa KGB salakuuntelee asukkaita. Kirjan tapahtumat sijoittuvat Neuvosto-Viroon, aikaan, jolloin suomalaiset yritykset käyvät bilateraalista kauppaa, turistit juovat halpaa alkoholia, ostavat prostituutiopalveluja, vaihtavat markkoja pimeästi rupliin ja välittävät läntisiä kulutustarvikkeita kuten pankkien mainospipoja paikallisille, hallinto on korruptoitunut ja salakuljetus sekä pimeä talous kukoistavat.

Kirjan toinen juonne ovat Viron itsenäistymispyrkimykset. Neuvostotasavallan muuta valtiota korkeampi elintaso ja talousuudistukset mainitaan. Samoin viitataan vuoden 1980 opiskelijamielenilmauksiin. Osa virolaisista elättelee haaveita päästä muuttamaan länteen. Osa kansalaisista toimii miehittäjien palveluksessa, ja sekä maassa asuvat että maanpaossa elävät toisinajattelijat suunnittelevat vastatoimia ja vastustavat venäläistämispyrkimyksiä. Virolaisten asevelvollisten joutuminen Afganistanin sotaan on myös kirjan toiminnan motiivina.
Supernanny Suomi

**Supernanny Suomi** on suomalainen tositelevisio-ohjelma, joka perustuu brittiläiseen *[[Supernanny]]*-formaattiin. Suomen Supernannyna toimii erityistason psykoterapeutti ja lastensuojelualan ammattilainen Pia Penttala. Sarjassa hän vierailee perheiden luona eri puolilla Suomea antamassa ammattiapua lasten kasvatuksen haasteisiin ja arjen ongelmakohtiin.

## Jaksot
### Ensimmäinen tuotantokausi
Sarjan ensimmäiseen tuotantokauteen kuuluu 12 jaksoa, ja niistä ensimmäinen sai ensiesityksensä 5. maaliskuuta 2019. Sarjaa esitettiin televisiossa tiistaisin AVA-kanavalla.

1 Keskikatsojamäärä esityspäivänä

### Toinen tuotantokausi
Sarjan toinen tuotantokausi kuvattiin syksyllä 2019, ja se alkoi 4. helmikuuta 2020. Sarjaa esitettiin tiistaisin MTV3-kanavalla.

1 Keskikatsojamäärä esityspäivänä

### Kolmas tuotantokausi
Sarjan kolmas tuotantokausi alkoi 11. helmikuuta 2021. Sitä esitettiin torstaisin MTV3-kanavalla. Kaudella oli mukana myös kaksi ensimmäiseltä kaudelta tuttua perhettä. 

1 Keskikatsojamäärä esityspäivänä

### Neljäs tuotantokausi
Sarjan neljäs tuotantokausi kuvattiin keväällä 2022, ja sen esittäminen alkoi MTV3-kanavalla keskiviikkona 30. marraskuuta 2022. Kausi sisältää kahdeksan jaksoa.

1 Keskikatsojamäärä esityspäivänä

### Viides tuotantokausi
Sarjan viidennen tuotantokauden jaksot kuvattiin kesällä 2023 ja esitys alkoi MTV3-kanavalla 6. maaliskuuta 2025. Kausi sisältää kahdeksan jaksoa.

1 Keskikatsojamäärä esityspäivänä

## Lähteet
Autobahn A14 (Sveitsi)

**Autobahn A14** on moottoritie Keski-Sveitsissä. 

## Reitti
A14 on kansallinen valtatie **N14** (). Se alkaa Luzernin kaupungin pohjoispuolelta Ebikonista moottoritieltä A2 ja kulkee Reussjokea seuraten moottoritielle A4 Rischin kunnan Holzhäusernin kylään Chamin kaupungin eteläpuoelle. 

## Liikennemäärät
Luzernin päässä Ebikonissa noin 70&nbsp;000 ajoneuvoa liikkuu tiellä keskimäärin vuorokaudessa vuoden aikana.

## Lähteet
*

### Viitteet
Veljesharju

**Veljesharju** rakennettiin vuosina 1947–48 Sotainvalidien Veljesliiton tuberkuloosiparantolaksi Liperin Käsämään. Myöhemmin se toimi invalidien ammattikouluna ja Hengitysliitto Helin kuntoutuskeskuksena nimillä Kaprakka ja Verve. Ammattiopisto Luovi toimi alueella vuoteen 2023. Alueen rakennukset on sen jälkeen olleet eri toimijoiden käytössä. 

Päärakennukset piirsi arkkitehti Viljo Revell.  Rakennushistoriallisesti arvokas kokonaisuus on suojeltu osayleiskaavassa. Veljesharjuun kuuluu muun muassa hallintorakennus, ravintola, tuotantotiloja, koulutilat ja asuinrakenennuksia. Norjantalo-niminen rakennus valmistui asuinkerrostaloksi vuonna 1956. "Valkoiseksi rapatut rakennukset on sommiteltu taiten valoisalle harjun laelle ja rinteisiin, maaston muotoja mukaillen, ja muodostaat keskenään rupattelevan kokonaisuuden jota männikkö kuuntelee", kuvataan Veljesharjua  kirjassa Pohjois-Karjalan arkkitehtuuriopas. 

## Historiaa

Veljesharjun nimi oli alun perin Sotainvalidien Veljesliiton Liperin ammattioppilaitos. Se aloitti toimintansa vuonna 1947, ja se oli aluksi tarkoitettu ensisijaisesti alle 40-vuotiaille ja sodassa tuberkuloosiin sairastuneille. Koulun nimeksi tuli vuonna 1959 Liperin ammattioppilaitos ja 1962 Liperin ammattikoulu. Koulusta on valmistunut muun muassa sähköasentajia, puuseppiä ja metallimiehiä. Enimmillään oppilaita on ollut noin 180.

## Liikunta
Veljesharjun alueella on valaistuja lenkkipolkuja ja patikointireittejä. Huttulammen rannalla on rantasauna. Vuonna 2004 valmistunut uimahalli Liprakka oli suljettu yleisöltä vuodesta 2015, mutta avattiin uudelleen syyskuussa 2019. 
## Lähteet

## Aiheesta muualla
* Liperin uimahalli Liprakka avataan syyskuun ensimmäinen päivä – altaan täyttö alkaa reilun viikon päästä (2.8.2019, maksumuuri) (karjalainen.fi)
* Liperin uimahalli Liprakka (Silmutie 11) (liperi.fi)
* Entiselle Kaprakan alueelle halutaan tyhjiin tiloihin uutta toimintaa (11.12.2015 ) (yle.fi)
Hakaristin ritarit

**Hakaristin ritarit – suomalaiset SS-miehet, politiikka, uskonto ja sotarikokset** on kirkkohistorian dosentti André Swanströmin kirjoittama sotahistoriallinen teos. Sen on julkaissut vuonna 2018 Atena. Teoksen aiheena on suomalainen SS-pataljoona toisen maailmansodan aikana Saksan itärintamalla.

Teos valittiin Vuoden tiedekirja 2018 -palkinnon finaaliin.

Swanström tuo kirjassaan uuden näkökulman aiemmin suhteellisen puhtoiseen kuvaan suomalaisen SS-pataljoonan vaiheista Saksassa. Hänellä on ollut aineistona SS-miesten päiväkirjoja ja kirjeitä.

Swanström kiinnostui aiheesta, kun hän luki SS-sotilaspastorien Ensio Pihkalan ja Kalervo Kurkialan päiväkirjoja, joista ilmeni, että ihmisiä kidutettiin, sotavankeja teloitettiin ja juutalaisia tapettiin. Esimerkkinä hän mainitsee Pihkalan Unterscharführer Olavi Karpalolta saaman kirjeen, jossa tämä harmitteli tositoimien puutetta: "Juutalaisten teloittamiseen riittää kehnompikin ampumataito kuin omaamamme." Kurkiala oli Heinrich Himmlerin henkilökohtainen tuttu ja toimi myöhemmin kotimaassa SS-Aseveljet-yhdistyksen puheenjohtajana.

## Arviot
Swanström sanoo saaneensa suorastaan vihaista ja ärtynyttä palautetta, kun hän on kyseenalaistanut asioita.

Teos herätti keskustelua, jossa sekä kritisoitiin että myötäiltiin Swanströmin näkemyksiä. Tärkeänä sitä kuitenkin pidettiin. Esimerkiksi Oula Silvennoinen arvioi Helsingin Sanomiin kirjoittamassaan artikkelissa teoksen kirjavuoden tärkeimmäksi ja ansiokkaimmaksi sotahistorian tietoteokseksi.

Silvennoinen kirjoittaa, että tutkijoiden piirissä on kiinnitetty jo pitkään huomiota suomalaisten SS-miesten kuvan säröttömyyteen. Saksan itärintama oli kuitenkin erityisen raaka kansanmurhien, joukkomurhien ja terrorin tapahtumapaikka. Siviilien murhat olivat harkittu osa Saksan sotatoimia, Silvennoinen sanoo ja kysyy, kuinka suomalaiset olisivatkaan voineet pysyä tietämättöminä tapahtumista. Hän viittaa Swanströmiin, jonka vastaus on hänen mukaansa punnittu ja vastaansanomaton. Syyksi siloiseen kuvaan Silvennoinen näkee Mauno Jokipiin teoksen *[[Panttipataljoona: suomalaisen SS-pataljoonan historia|Panttipataljoona]]* (1968), joka hänen mukaansa on näennäisen tyhjentävä SS-pataljoonan historia.

Juha Muurinen puolestaan sanoo Iltalehdessä, että Swanström oikoo mutkia eikä tämän tutkimus tuo esille mitään uutta, vaan kaikki on jo käsitelty aiemmin ja Swanströmin löytämiä tapauksia on puitu lehdistössäkin.

## Lähteet
Hannu Ryöppönen

**Hannu Ryöppönen** (s. 1952 Pernaja) on suomalainen yritysjohtaja ja hallitusammattilainen, joka toimi 1970-luvulta lähtien monien kansainvälisten yritysten talousjohtajana Lontoossa, New Yorkissa, Kööpenhaminassa, Luxemburgissa ja Tukholmassa. Eläkkeelle hän jäi vuonna 2008 Stora Enson varatoimitusjohtajan paikalta. Hänet tunnetaan erityisesti kansainvälisen rahoituksen asiantuntijana.

Ryöppönen syntyi Pernajan Haddomissa ja kirjoitti 1971 ylioppilaaksi Lovisa svenska samlyceumista. Hän suoritti diplomiekonomin tutkinnon Helsingin Hankenilla ja toimi ensin Rautakirjan ja Hoechst-yhtymän talousjohdossa Suomessa, kunnes lähti 1977 Yhdysvaltoihin. Siellä hän teki uraa Alfa Lavalin ja Chemical Bankin palveluksessa, kunnes hänet valittiin vuonna 1985 ruotsalaisen Ikean talousjohtajaksi. Hän työskenteli 14 vuotta Ingvar Kampradin lähipiirissä ja siirtyi sitten ruotsalaisen Industri Kapitalin palvelukseen. Vuosina 2003 Ryöppönen kutsuttiin alankomaalaisen, maailman suurimpiin kuuluneen vähittäiskauppayrityksen Aholdin taloudesta vastaavaksi varatoimitusjohtajaksi, tehtävänään luotsata yritys vararikon partaalta uuteen alkuun kirjanpitoskandaalin jälkeen.  Vuonna 2005 hänet valittiin Stora Enson talousjohtajaksi.

Jäätyään 56-vuotiaana eläkkeelle vuonna 2008 Ryöppönen on toiminut yksityissijoittajana sekä muun muassa Amer Sportsin, ICAn ja Novo Nordiskin hallituksen jäsenenä ja ruotsalaisen metsäteollisuusyrityksen Billerud Korsnäsin hallituksen puheenjohtajana. Hän asuu vaimonsa kotimaassa Britanniassa. Heillä on neljä aikuista lasta, ja kotikielinä ovat englanti, ruotsi ja tanska.

## Lähteet
Sanita Pušpure

**Sanita Pušpure** (s. 21. joulukuuta 1981 Riika, Latvia) on irlantilainen, Latviassa uransa aloittanut soudun maailmanmestari.

Pušpure sijoittui maailmanmestaruuskilpailuissa vuonna 2011 pariairokaksikossa Lisa Dilleenin kanssa 12:nneksi. Lontoon olympialaisissa 2012 Pušpure kilpaili yksikössä ja sijoittui 13:nneksi voitettuaan C-finaalin. Vuonna 2014 hän saavutti yksikössä EM-pronssia ja sijoittui MM-kilpailuissa neljänneksi. Vuonna 2015 hän oli EM-kilpailuissa viides ja MM-kilpailuissa yhdestoista. Vuonna 2016 hän saavutti toistamiseen EM-pronssia ja sijoittui Rio de Janeiron olympialaisissa 13:nneksi.

Vuonna 2017 Pušpure sijoittui MM-kilpailujen yksikössä neljänneksi. Plovdivin MM-kilpailuissa 2018 hän voitti maailmanmestaruuden yli viiden sekunnin erolla Sveitsin Jeannine Gmeliniin. Seuraavana vuonna hän voitti Euroopan-mestaruuden Luzernissa ja maailmanmestaruuden Ottensheimissa. Vuonna 2020 hän voitti jälleen yksikön Euroopan-mestaruuden Poznańissa. Vuodelle 2021 siirretyissä Tokion olympialaisissa hän oli yksikössä kahdestoista. Hän saavutti pariairokaksikossa MM-pronssia Račiceissa 2022. Hän oli seuraavana vuonna EM-kilpailuissa pariairokaksikossa kuudes ja MM-kilpailuissa perämiehettömässä nelosessa yhdeksäs.

## Lähteet
Carunchio

**Carunchio** on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 640 ihmistä vuonna 2017. Vuoden 2011 väestönlaskennan mukaan kunnassa oli 639 asukasta.  
## Lähteet
Fritz Geitlin

**Fritz Gabriel Geitlin** (28. tammikuuta 1875 Helsinki – 27. maaliskuuta 1941 Helsinki) oli suomalainen Kammion sairaalan ylilääkäri.

Geitlinin vanhemmat olivat ylijohtaja, todellinen valtioneuvos Wilhelm Gabriel Geitlin ja Jenny Nina Pacius.  Hän pääsi ylioppilaaksi Helsingin ruotsalaisesta normaalilyseosta 1892 ja valmistui Helsingin yliopistosta filosofian kandidaatiksi 1896, filosofian maisteriksi 1897, lääketieteen kandidaatiksi 1898, lääketieteen lisensiaatiksi 1903 ja lääketieteen tohtoriksi 1906. Hän teki opintomatkoja Saksaan 1897, 1907, 1914, 1922 ja 1923.

Geitlin oli Helsingin yliopiston patologis-anatomisen laitoksen amanuenssina 1903–1905, Heinolan kylpylaitoksen ylilääkärinä 1907–1909, Hangon kylpylän ylilääkärinä 1910–1914 sekä Kammion sairaalassa lääkärinä vuodesta 1915 ja ylilääkärinä 1919–1941. Hän julkaisi teoksia hermopatologian ja psykiatrian alalta.

Geitlin oli naimisissa vuodesta 1900 Anna Aline Frosteruksen kanssa.

## Teoksia
* *Zur Kenntnis der tuberösen Skelerose des Gahirns*, väitöskirja. Helsingfors 1906

## Lähteet
Hyväntahtoinen diktatuuri

**Hyväntahtoinen diktatuuri** on diktatuuri, jonka hallitus tai diktaattori ei ajattele omaa etuaan, vaan ensijaisesti kansalaistensa etua. Hänen päätöksensä perustuvat hänen ja hänen neuvonantajiensa parhaaseen harkintaan.

Hyväntahtoinen diktaattori voisi muuttaa asiat ”oikeiksi” hyvin nopeasti ja tehokkaasti. Koska hän on diktaattori, hänen päätöksensä toteutettaisiin välittömästi ja ilman vastarintaa. Toisaalta hän sivuuttaisi monen kansalaisen toiveet ja intressit yhteiskunnassa, jossa on paljon erilaisia mielipiteitä. Kansa ei myöskään voisi äänestää hyväntahtoista diktaattoria pois vallasta, kuten demokraattisessa järjestelmässä tapahtuu. Näin on olemassa vaara, että valta korruptoi diktaattorin, hän menettää motivaationsa toimia oikein, ja aluksi hyviä päätöksiä tekevä diktaattori alkaakin tehdä huonoja päätöksiä.

## Katso myös
* Valistunut itsevaltius

## Lähteet
Jeannine Gmelin

**Jeannine Gmelin** (s. 20. kesäkuuta 1990 Uster, Sveitsi) on sveitsiläinen soudun yksikköluokan maailman- ja Euroopan-mestari.

Gmelin aloitti aikuisten arvokisauransa vuonna 2014, jolloin hän sijoittui yksikössä Euroopan-mestaruuskilpailuissa kahdeksanneksi ja maailmanmestaruuskilpailuissa 15:nneksi. Vuonna 2015 hän saavutti Poznańin EM-kilpailuissa hopeaa ja sijoittui MM-kilpailuissa viidenneksi. Rio de Janeiron olympialaisissa 2016 hän oli viides.

Vuonna 2017 Gmelin voitti Sarasotan MM-kilpailuissa kultaa lähes kaksi sekuntia Britannian Victoria Thornleyn edellä. Vuonna 2018 hän voitti Glasgow'ssa Euroopan-mestaruuden ja saavutti Plovdivin MM-kilpailuissa hopeaa. Seuraavana vuonna hän saavutti EM-hopeaa Luzernissa ja oli viides Ottensheimin MM-kilpailuissa. Hän sijoittui EM-kilpailuissa viidenneksi 2020. Seuraavana vuonna hän saavutti Varesen EM-kilpailuissa pronssia ja oli Tokion olympialaisissa viides. Hän oli MM-kilpailuissa kahdeksas 2022.

## Lähteet
Mullan maku

**Mullan maku** on Reijo Mäen vuonna 2000 julkaisema kahdestoista Vares-dekkari. Kirjan nimi viittaa Turun vesijohtoveden laatuun.

## Juoni ja kerronta
Kirjassa Vares saa tehtäväkseen selvittää auto-onnettomuudessa kuolleen pankkivirkailijan kaksoiselämää ja varallisuuden alkuperää. Kirjan teemoja on pettäminen. Suuri osa Vareksen ajasta kuluu työtehtävien sijaan alkoholinkäyttöön, naisten naruttamiseen ja erilaisiin vedonlyönteihin, kuten sen arvaamiseen, onko vauva lastenvaunuissa valkoinen vai mulatti tai onko lihapullia annoksessa parillinen vai pariton määrä.

Vainajan tarinaa, tämän avioliittoa ja ajautumista petokseen kerrotaan takautumina minä-muodossa. 

Teoksen rikollishahmoja edustaa Hämeen ja Pohjanmaan välimailta kotoisin oleva Martti Keskisarja, joka haluaa korjata kokemansa nöyryytykset, kuten vankilassa saamansa pilkkanimen. Hänen nuoruudestaan paljastetaan myös kavereiden naurun kohteeksi tuleminen helluntailaisten upotuskasteella.

Vares puolestaan muistelee nuoruutensa tansseihin menoa Siikaisten Vuorijärven yli ja bensan loppumista Kuvaskankaalla.

Kirjan sivuhahmoja on maailmanmaineen kynnyksellä aikanaan ollut, edelleen legendaarinen mutta Turkuun päätynyt rokkari, joka kertoilee värikkäästi aiemmasta riippuvuudestaan, Amerikan-vuosistaan ja kohtaamistaan henkilöistä kuten Donald Trumpista. 

## Historiallinen tausta
Kirjan tapahtumien alkusysäyksiä on Suomen 1990-luvun lama, erityisesti markan devalvointia ja kelluttamista seurannut luottojen vakuuskriisi. 

## Vastaanotto
*[[Helsingin Sanomat|Helsingin Sanomien]]* Pertti Avolan mielestä henkilögalleria on tuttu Mäen aiemmista teoksista ja sympaattisten luuserien ja rikollisten kuvaus muistuttaa Carl Hiaasenin ja Elmore Leonardin teoksia. Avolaa häiritsee tietynlainen sovinismi ja turinointi. Toisaalta hän näkee onnistumisina paikallisvärin, herkulliset henkilöhahmot ja amerikkalaisperäisen yksityisetsivän siirtämisen suomalaiseen maisemaan. 

*Mullan makua* myytiin ilmestymisvuonnaan 15 200 kappaletta. 

## Lähteet
Pasi Nissinen

**Pasi Nissinen** (s. 7. elokuuta 1972) on suomalainen jääkiekkoilija. Nissinen on Jokipoikien kasvatti, hän edusti Jokipoikia lähes koko uransa ajan. Nissinen on voittanut urallaan kertaalleen 1-divisioonan pistepörssin, sekä 1-divisioonan mestaruuden. Nissistä kuvaillaan kiekolliseksi pelaajaksi, jonka vahvuuksia ovat pelisilmä ja syöttötaito. Nissinen on edustanut urallaan myös ruotsalaista Mörrums Golssia, sekä Kuopion Kalpan joukkuetta. Nissinen lopetti ammattiuransa kauteen 1999-2000.

## Lähteet
Peter von Koskull

**Peter Hans Wilhelm von Koskull** (s. 19. tammikuuta 1963 Helsinki) on suomalainen, kaksissa olympialaisissa 1980-luvulla kilpaillut purjehtija.

Peter von Koskull sijoittui olympialaisten 470-luokassa veljensä Johan von Koskullin kanssa kuudenneksi Los Angelesissa 1984 ja 16:nneksi Soulissa 1988. Maailmanmestaruuskilpailuissa veljekset sijoittuivat parhaimmillaan 12:nneksi vuonna 1988 ja 13:nneksi vuonna 1983. He voittivat 470-luokan Euroopan-mestaruuden vuosina 1984 ja 1987, saavuttivat EM-pronssia vuonna 1988 sekä sijoittuivat neljänneksi vuonna 1981 ja viidenneksi vuonna 1982. He voittivat Pohjoismaiden mestaruuden vuonna 1984.

Seuratasolla von Koskull edusti Nyländska Jaktklubbenia ja Brändö Seglarea. Hän voitti Suomen-mestaruuden 470-luokassa veljensä kanssa vuosina 1982 ja 1987–1989 sekä Georg Tallbergin kanssa vuonna 1985. Hän voitti H-veneiden Suomen-mestaruuden vuosina 1994 ja 1995.

## Lähteet

* 

### Viitteet
Josep Lluís

**Josep Lluís i Cortés** (, 13. joulukuuta 1937 Badalona, Katalonia – 4. lokakuuta 2018) oli espanjalainen koripalloilija ja koripallovalmentaja.

Lluís oli ensimmäinen Espanjan miesten maajoukkueessa 100 maaottelua pelannut henkilö: yhteensä hän pelasi maajoukkueessa 118 ottelua 1,8 pisteen keskiarvolla. Lluís kuului Espanjan kokoonpanoon muun muassa Rooman kesäolympialaissa 1960 sekä vuosien 1959, 1961, 1963 ja 1965 EM-kilpailuissa. Seuratasolla Lluís edusti muun muassa Real Madridia ja Joventut Badalonaa. Hän toimi pelaajauransa jälkeen muun muassa Espanjan maajoukkueen apuvalmentajana. Lluís kuoli 80-vuotiaana 4. lokakuuta 2018.

## Lähteet
* Maajoukkueprofiili Espanjan koripalloliitto 
* José Luis Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Islam Tanskassa

**Islam** on Tanskan toiseksi suurin uskonto. 

Tanskassa oli lokakuussa 2017 Tanskan tilastokeskuksen tietoihin perustuvan Brian Arly Jacobsenin arvion mukaan noin 300 000 muslimia, noin 5,3 prosenttia koko väestöstä. Yli viidesosa maan muslimeista asui Kööpenhaminan ja Frederiksbergin kunnissa, joiden väestöstä he muodostivat noin yhdeksän prosenttia. Jacobsenin arvion mukaan tammikuussa 2015 tanskalaisista muslimeista 18,8&nbsp;% oli etnisiä turkkilaisia, 11,8&nbsp;% syyrialaisia, 8,9&nbsp;% irakilaisia, 8,3&nbsp;% libanonilaisia, 7,8&nbsp;% pakistanilaisia, 6,8&nbsp;% somalialaisia, 5,9&nbsp;% afganistanilaisia, 4,2&nbsp;% bosnialaisia, 4,0&nbsp;% iranilaisia, 3,6&nbsp;% marokkolaisia ja 20&nbsp;% muita. 

Vuonna 2008 suoritetussa tutkimuksessa Tanskan etnisistä pakistanilaisista, irakilaisista, iranilaisista, turkkilaisista, somalialaisista, jugoslavialaisista ja palestiinalaisista 45 prosenttia identifioitui sunnalaiseksi, 11 prosenttia šiialaiseksi, 23 prosenttia muulla lailla muslimiksi ja 21 prosenttia uskonnottomaksi tai kristityksi.

## Lähteet
Minna Aalto

**Minna Maarit Aalto** (s. 8. marraskuuta 1965 Turku) on purjelautailija, lajinsa ensimmäinen olympialaisissa kilpaillut suomalainen.

Aalto sijoittui olympialaisissa Mistral-laudalla käydyissä purjelautakilpailuissa 20:nneksi Atlantassa 1996 ja 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan neljänneksi vuonna 1998 ja kahdeksanneksi vuonna 1984. Euroopan-mestaruuskilpailuissa hän oli neljäs vuonna 1989 ja viidestoista vuonna 1996.

Aalto edusti seuratasolla Turun Pursiseuraa, Turun Windsurfer Clubia ja Naantalin Purjehdusseuraa. Hän voitti purjelautailun Suomen-mestaruuden vuosina 1997–1999.

Urheilu-uransa jälkeen Aalto valmensi muun muassa Tuula Tenkasta, Niklas Lindgreniä ja Tuuli Petäjä-Siréniä.

## Lähteet

* 

### Viitteet
Richard Murunga

**Richard ”Dick” Murunga** (22. huhtikuuta 1949 – 26. lokakuuta 2018 Nairobi) oli kenialainen nyrkkeilijä ja olympiamitalisti.

Murunga voitti sarjassa 67 kg olympiapronssia Münchenissä 1972. Hän kuoli nairobilaisessa sairaalassa 26. lokakuuta 2018.

## Lähteet
* Dick Murunga Bio, Stats, and Results Olympics at Sports-Reference.com 

### Viitteet